घर-घर जाकर बताएं शासन की योजनाओं के फायदे: पावले
भास्कर संवाददाता | बैकुंठपुर
भारतीय जनता पार्टी अनुसूचित जनजाति मोर्चा जिला कार्यकारिणी की बैठक जिला भाजपा कार्यालय में आयोजित की गई। बैठक में संसदीय सचिव चंपा देवी पावले, जिला महामंत्री रामलखन सिंह, जिला महामंत्री देवेन्द्र तिवारी, जिला कार्यालय मंत्री पंकज गुप्ता, जिलाध्यक्ष अनुसूचित जनजाति मोर्चा संुदर सिंह, के अतिथ्य में सम्पन्न हुई। बैठक में प्रमुख रूप से मोर्चा की मजबूति एवं कार्य विस्तार के संदर्भ में विचार किया गया।
बैठक में उपस्थित संसदीय सचिव चम्पा देवी ने अनुसूचित जनजाति मोर्चा के सभी वरिष्ठ पदाधिकारियों एवं कार्यकर्ताओं से शासन की योजनाओं की जानकारी अधिक से अधिक लोगों के बीच पहुंचाने की बात कही साथ ही अधिक से अधिक लोगों को भारतीय जनता पार्टी के साथ जोड़ने का आह्वान किया। अपने उद्बोधन में जिला महामंत्री देवेन्द्र तिवारी जी ने मोर्चा के आगामी कार्यक्रम को सक्रियता के साथ पूरा करने के लिए एवं अनुसूचित जनजाति समाज को भारतीय जनता पार्टी के साथ जोड़ने एवं सक्रिय राजनीति में अधिकतम भागीदारी के लिए प्रोत्साहित किया। जिला कार्यालय मंत्री पंकज गुप्ता ने उद्बोधन में कहा कि अनुसूचित जनजाति मोर्चा कोरिया जिला में एक ताकतवर मोर्चा है।
hin_Deva bho_Deva awa_Deva hin_Deva